साथी को भी गोली लगी थी, एक संदिग्ध गिरफ्तार
TMC leader killed in West bengal after winning panchayat elections. पश्चिम बंगाल के साउथ 24 परगना जिले में TMC के एक नेता की गोली मारकर हत्या कर दी गई। TMC नेता ने हाल में हुए पंचायत चुनाव में जीत हासिल की थी।
पश्चिम बंगाल के साउथ 24 परगना जिले में TMC के एक नेता की गोली मारकर हत्या कर दी गई। TMC नेता ने हाल में हुए पंचायत चुनाव में जीत हासिल की थी। TMC नेता के साथ मौजूद एक व्यक्ति भी फायरिंग में घायल हो गया।
डायमंड हार्बर पुलिस थाने के सब-डिविजनल पुलिस ऑफिसर मिथुन डे ने बताया कि घटना शुक्रवार (28 जुलाई) देर रात को मगराहाट के ब्लॉक 2 के अर्जुनपुर इलाके में हुई। मामले में एक संदिग्ध आरोपी को गिरफ्तार किया गया है।
इलाज के दौरान हुई TMC नेता की मौत
पुलिस ने बताया कि हमले में मारे गए TMC नेता का नाम मैमूर घारामी और उसके साथी का नाम शजाहन मुल्ला है। हमले के बाद दोनों को तुरंत इलाज के लिए मगराहाट के एक हॉस्पिटल ले जाया गया। जहां TMC नेता की इलाज के दौरान मौत हो गई, जबकि उनके साथी की हालत खतरे से बाहर है।
जमीन के विवाद में हत्या होने की आशंका
पुलिस ने बताया कि घटनास्थल पर टीम भेज दी गई है और मामले की जांच की जा रही है। गिरफ्तार किए गए संदिग्ध व्यक्ति से पूछताछ की जा रही है। शुरुआती जांच में सामने आया है कि हत्या की वजह जमीन का विवाद हो सकता है।
पुलिस ने कहा- अभी तक हत्या में राजनीतिक साजिश होने का कोई सबूत नहीं मिला। हालांकि, हम इस दिशा में भी जांच कर रहे हैं।
अनुराग ठाकुर ने बंगाल सरकार पर बोला हमला
घटना के दिन केंद्रीय खेल मंत्री अनुराग ठाकुर बंगाल दौरे पर थे। यहां उन्होंने पंचायत चुनाव और उसके बाद हो रही हिंसा और खून-खराबे को लेकर TMC सरकार पर हमला बोला।
बंगाल पंचायत चुनाव में हिंसा से जुड़ी यह खास खबर भी पढ़ें...
घर से निकाला, गर्दन काटी, तालाब में फेंका: पश्चिम बंगाल में 30 दिन में 36 पॉलिटिकल मर्डर
पश्चिम बंगाल में हुए पंचायत चुनाव के नतीजे 11 जुलाई को आए। चुनाव से पहले हिंसा में पूरे राज्य में 30 दिन में 36 पॉलिटिकल मर्डर हुए। इनमें से 18 लोग तो सिर्फ वोटिंग वाले दिन यानी 8 जुलाई को मारे गए।
दूसरी पार्टियों के लोगों पर बम फेंके गए, फायरिंग की, घर से खींचकर मारा गया। ये सब सेंट्रल आर्म्ड पुलिस फोर्स और दूसरे राज्यों से आई पुलिस के 59 हजार जवानों की तैनाती के बावजूद हुआ। पूरी खबर पढ़ें...